**13 octombrie 2022**

**Comunicat de presă**

**Bursa Locurilor de Muncă pentru Absolvenţi– date preliminarii 13.10.2022**

Vineri, 14 octombrie 2022, Agenţia Judeţeană pentru Ocuparea Forţei de Muncă Dolj va organiza Bursa Locurilor de Muncă pentru Absolvenţi, eveniment care se va desfăşura cu sprijinul Fundației pentru Tineret, la sediul Casei Tineretului din Craiova începând cu ora 09.00.

Până la data de 13 octombrie 2022 au fost contactati 137 agenti economici, 28 dintre acestia confirmând participarea la eveniment. Sunt oferite participanţilor peste 440 locuri de muncă, pentru meserii din diverse domenii de activitate, 60 pentru persoanele cu studii superioare (Analist sistem salarizare, Inspector resurse umane, Coordonator securitate şi sănătate, Economist, Specialist marketing, Responsabil calitate, Manager vanzări, Specialist achiziţii, Analist IT / Analist, Tehnician sistem, Inginer sistem, Tehnician electromecanic, Tehnician mecanic, Inginer CCIA, Subinginer CCIA, Inginer energetician) şi 380 locuri de muncă pentru persoanele cu studii medii şi persoanele calificate în diverse domenii de activitate (Muncitor necalificat, Fierar betonist, Zidar, Dulgher, Zugrav, Stivuitorist, Bobinator, Vopsitor auto, Sudor, Marochiner, Confecţioner piese, Finisor încălţăminte, Mecanic, Operator tricotat, Operator confecţioner, Călcător, Lucrător comercial, Mecanic intretinere, Confectioner, Calcator lenjerie, Ambalator, Controlor calitate, Operator flux calitate, Bobinator maşini, Lăcătuş mecanic, Operatori roboti industriali, Masinist, Stivuitoris, Ospatar, Receptioner, Camerista hotel, Agent vanzari, Operator produse fainoase, Ambalator manual, Agent securitate, Dispecer securitate, Agent intervenţie, Agent asigurare, Vânzator, Brutar, Şofer).

Precizăm faptul că acestea sunt date preliminarii, iar agentii economici care dispun de locuri de muncă vacante şi doresc să participe la Bursa Locurilor de Muncă pentru Absolvenţi sunt asteptaţi să îşi depună ofertele privind locurile de muncă ce vor fi oferite în cadrul bursei.

Agenţia Judeţeană pentru Ocuparea Forţei de Muncă Dolj